เช้านี้ยังไม่มีสีแดง ฝุ่นพิษ ดีขึ้น แต่พระราม 2 สมุทรสาคร ยังหนักสุด
เช้านี้ไม่มีสีแดง สถานการณ์ฝุ่นพิษ กทม.และปริมณฑล ดูดีขึ้นมาเล็กน้อย พระราม 2 ช่วง อ.เมืองสมุทรสาคร เมื่อวาน ขึ้นแดงเถือก วันนี้ลดระดับเหลือสีส้ม แต่ก็ยังเกินมาตรฐาน ขณะพบยังมีอีก 14 จุด ยังน่าห่วง  ,วันที่ 1 ก.พ. กรมควบคุมมลพิษ รายงานสถานการณ์คุณภาพอากาศ พื้นที่กรุงเทพฯ และปริมณฑล เช้าวันนี้ คุณภาพอากาศอยู่ในระดับ คุณภาพปานกลางถึงเริ่มมีผลกระทบต่อสุขภาพ โดยจุดที่ยังน่าห่วงยังคงเป็นริมทางคู่ขนาน ถ.พระราม 2 อ.เมือง จ.สมุทรสาคร วัดค่า PM2.5 ได้ 81 ไมโครกรัมต่อลูกบาศก์เมตร อยู่ในระดับ(สีส้ม) เริ่มมีผลกระทบต่อสุขภาพ ลดลงมาจากเมื่อวานที่อยู่ในระดับ(สีแดง) แต่ทั้งนี้ก็ยังมีจุดที่ค่า PM2.5 เกินมาตรฐานอยู่ถึง 14 จุด ด้วยกัน ,สารมลพิษทางอากาศที่ตรวจพบเกินมาตรฐาน ได้แก่ ฝุ่นละอองขนาดไม่เกิน 2.5 ไมครอน (PM2.5) ตรวจพบค่าระหว่าง 44-81 ไมโครกรัมต่อลูกบาศก์เมตร (µg/m3) เกินมาตรฐานที่บริเวณริมถนนกาญจนาภิเษก เขตบางขุนเทียน กรุงเทพฯ, แขวงคลองจั่น เขตบางกะปิ กรุงเทพฯ, ริมถนนพระราม 4 เขตปทุมวัน กรุงเทพฯ, ริมถนนอินทรพิทักษ์ เขตธนบุรี กรุงเทพฯ, ริมถนนลาดพร้าว เขตวังทองหลาง กรุงเทพฯ, ริมถนนดินแดง เขตดินแดง กรุงเทพฯ, แขวงพลับพลา เขตวังทองหลาง กรุงเทพฯ, ต.นครปฐม อ.เมืองนครปฐม จ.นครปฐม, ต.บางกรวย อ.บางกรวย จ.นนทบุรี, ต.คลองหนึ่ง อ.คลองหลวง จ.ปทุมธานี, ต.ทรงคนอง อ.พระประแดง จ.สมุทรปราการ, ต.บางเสาธง อ.บางเสาธง จ.สมุทรปราการ, ต.อ้อมน้อย อ.กระทุ่มแบน จ.สมุทรสาคร, ริมถนนคู่ขนานพระราม 2 อ.เมือง จ.สมุทรสาคร.
เช้านี้ไม่มีสีแดง สถานการณ์ฝุ่นพิษ กทม.และปริมณฑล ดูดีขึ้นมาเล็กน้อย พระราม 2 ช่วงอ.เมืองสมุทรสาคร เมื่อวาน ขึ้นแดงเถือก วันนี้ลดระดับเหลือสีส้ม แต่ก็ยังเกินมาตรฐาน ขณะพบยังมีอีก 14 จุด
ฝุ่นละอองPM2.5,ฝุ่นพิษ,ฝุ่นละออง,มลพิษ,ข่าวร้อน,ข่าวทั่วไป